Nokkrir hafa yfirgefið Sóttkvíarhótelið við Þórunnartún og það hefur verið tilkynnt lögreglu sem brot á sóttvarnareglum. Á þriðja hundrað gestir dvöldu þar í nótt. Nokkuð hefur verið um að fólk safnist saman á herbergjum og hefur starfsfólk þurft að ítreka reglur.
Það voru 216 gestir á Sóttkvíarhótelinu í nótt, það bættust við um 50 nýir gestir í gær. Þrjár vélar koma til landsins í dag. Við vitum þetta ekki í rauninni fyrr en fólk er komið út úr vélinni og upp í rútu sem flytur það hingað.
Segir Gunnlaugur Bragi Björnsson upplýsingafulltrúi Rauða krossins. Hann segir að starfsfólk hafi þurft að hafa afskipti af fólki vegna hópamyndana og samgangs á milli herbergja.
Það var mest fyrst um sinn, það er ekki eitthvað sem hefur haft mikil áhrif á starfsemina hérna en það hefur aðeins þurft að skerpa á því við gesti hverjar reglurnar eru.
Að sögn Gunnlaugs er fólk missátt við að þurfa að vera í sóttkví á hótelinu.
Okkar starfsfólk mun aldrei standa í vegi fyrir að fólk fari, en mun upplýsa um að það væri brot á sóttvarnareglum sem þarf að tilkynna til lögreglu.
Hafið þið tilkynnt eitthvað slíkt til lögreglu? Það hefur verið mjög lítið um slíkt.
Hefur eitthvað verið um slíkt? Mér skilst að það hafi verið einhver dæmi um það, já.
Er einhver vinna í gangi til að gera fólkinu sem þarna dvelst kleift að komast undir bert loft?
Það er aftur þessi reglugerð sem gildir um húsið sem tekur fyrir það að fólki sem dvelur á Sóttkvíarhóteli er óheimilt að fara út úr húsinu meðan á sóttkví stendur. Það er frá heilbrigðisráðherra og eftir því sem ég best veit er ekki verið að endurskoða það. En verði það gert, þá munum við að sjálfsögðu gera það sem við getum að gera fólki kleift að komast út úr húsi
Nokkrir hafa yfirgefið Sóttkvíarhótelið við Þórunnartún og það hefur verið tilkynnt lögreglu sem brot á sóttvarnareglum. Fólk hefur einnig safnast saman á herbergjum og starfsfólk þarf að ítreka reglur.